Likumprojekts

**Grozījumi likumā "Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām"**

Izdarīt likumā "Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām" (Latvijas Vēstnesis, 2011, 4. nr.) šādus grozījumus:

1. Papildināt likumu ar 4.1, 4.2 un 4.3 pantu šādā redakcijā:

"**4.1 pants.** Saskaņā ar Konvencijas 39. panta pirmās daļas "a" punktu prioritāte pār starptautiskām reģistrētām garantijām ir šādām ārpuslīgumiskām tiesībām vai garantijām:

1. valdības labā nodibinātam aizturējumam sakarā ar nodokļiem un nesamaksātām nodevām, kas tieši attiecināmas uz gaisa kuģa priekšmeta lietošanu un kas radušās pēc tādu maksājuma saistību neizpildes, kuras izriet no šā gaisa kuģa priekšmeta nomas vai finansēšanas līguma;
2. tāda remonta darbu veicēja labā nodibinātam aizturējumam, kura valdījumā atrodas gaisa kuģa priekšmets, gaisa kuģa remonta ietvaros sniegto pakalpojumu un tam pievienotās vērtības apjomā.

**4.2 pants.** Saskaņā ar Konvencijas 40. pantu attiecībā uz gaisa kuģa priekšmetiem atbilstoši Konvencijai ir attiecīgi reglamentējamas un reģistrējamas šādas starptautiskas ārpuslīgumiskas tiesības:

1) tādas personas tiesības, kura saņēmusi tiesas rīkojumu par gaisa kuģa priekšmeta arestu saistībā ar daļēju vai pilnīgu tiesas nolēmuma izpildi;

2) valdības labā nodibinātam aizturējumam sakarā ar nodokļiem un nesamaksātām nodevām, kas tieši attiecināmas uz gaisa kuģa priekšmeta lietošanu un kas radušās pirms tādu maksājuma saistību neizpildes, kuras izriet no šā gaisa kuģa priekšmeta nomas vai finansēšanas līguma.

**4.3 pants.** Saskaņā ar Konvencijas 56. panta 1. punktu un 57. pantu, kā arī Protokola XXXII un XXXIII pantu Latvijas Republika piemēro Konvencijas 39. un 40. pantu, kā arī Protokola XIII pantu."

2. Papildināt likumu ar 6. pantu šādā redakcijā:

"**6. pants.** Šā likuma 4.1, 4.2 un 4.3 pantā minētās deklarācijas stājas spēkā Konvencijas 57. pantā un Protokola XXXIII pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis"."

Satiksmes ministrs

T. Linkaits